# **DECIZIA ETAPEI DE ÎNCADRARE**

## Nr. din XX.02.2018

DRAFT

Ca urmare a solicitării de emitere a acordului de mediu adresate de **COMUNA MOCIU** , cu sediul în comuna Mociu sat. Mociu , nr.26, județul Cluj, înregistrată la APM Cluj cu nr. 24295/20.10.2017, completată cu nr. 1595/06.02.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* și a completărilor depuse ulterior la A.P.M. Cluj cu nr. nr. 1595/06.02.2018

autoritatea competentă pentru protecţia mediului APM CLUJ decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.01.2018, că proiectul ***„” Realizare retea edilitara in localitatea Boteni si Criseni, Comuna Mociu-Retea de canalizare menajera” propus a fi realizat în localitatea Boteni si Criseni , județul Cluj ,*** nu se supune evaluării impactului asupra mediului.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

  a) **încadrarea proiectului**:

- proiectul se încadrează în prevederile Hotărârii Guvernului nr. 445/2009, anexa nr. II, la pct. **13.a** “*Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexa, deja autorizate, executate sau în curs de a fi executate, care pot avea efecte semnificative negative asupra mediului”;*

**b) caracteristicile proiectului:**

**- mărimea proiectului**: traseul retelei va fi pe terenul care apartine domeniului public si va avea o lungime de 11708 ml

- **cumularea cu alte proiecte:** proiectul se cumulează cu alte activități desfășurate zonă, fără intensificarea impactului asupra factorilor de mediu;

- **utilizarea resurselor naturale:** nu este cazul;

- **producția de deșeuri:** deşeurile rezultate din lucrările de construcţie/amenajare/funcționare vor fi reduse cantitativ, se vor colecta separat şi se vor valorifica/elimina prin operatori autorizaţi;

-  **emisii poluante, inclusiv zgomotul și alte surse de disconfort:**

**-** pe perioada execuției proiectului: realizarea investiţiei propuse nu implică generarea de emisii semnificative în mediu;

- pe perioada de funcționare: nu presupune emisii poluante;

- **riscul de accident, ținându-se seama de substanțele și tehnologiile utilizate:**

- în perioada de execuție/amenajare –în timpul lucrărilor sunt folosite utilaje servisate în prealabil;

- în perioada de funcționare: sunt luate măsuri de reducere a riscului (calibrare corectă stație de pompare și dimesionări conducte astfel încât să reziste la presiunile generate; poziționarea conductelor la adâncimi optime astfel încât să se evite înghețul acestora);

**c) localizarea proiectului**

**- utilizarea existentă a terenului:** proiectul propus se va realiza în interiorul comunei Mociu;

- **capacitatea de absorție a mediului:** amplasamentul proiectului nu se regăsește în zone umede, zone costiere, zone montane/împădurite, parcuri și rezervații naturale, areale clasificate sau zone protejate prin legislația în vigoare, zone de protecție specială, arii în care standardele de calitate a mediului au fost deja depășite, peisaje cu semnificație istorică, culturală și arheologică; distanța față de zona populată;

**d) caracteristicile impactului potențial:**

**- extinderea impactului, aria geografică și numărul persoanelor afectate:** în urma realizării lucrărilor propuse prin proiect impactul asupra mediului va fi redus;

- **natura transfrontieră a impactului:** nu este cazul;

- **mărimea și complexitatea impactului:** impactul asupra factorilor de mediu generat în perioada de execuție a proiectului prin lucrările de construcție și de mijloacele de transport și pe perioada de funcționare, prin soluțiile constructive adoptate și echipamentele specifice aplicate, impactul se va încadra în limitele legale prevăzute;

- **probabilitatea impactului:**  redusă, având în vedere măsurile/instalațiile utilizate;

- **durata, frecvența și reversibilitatea impactului:** în perioada de execuție a proiectului, impactul lucrărilor asupra factorilor de mediu va fi temporar. Perioada de expunere va fi redusă. După realizarea lucrărilor și funcționarea obiectivului, impactul asupra factorilor de mediu se va păstra la nivelul prezent, fără un efect semnificativ;

**e) pentru realizarea investiţiei este necesar doar o minimă organizare de şantier, pe amplasamentul stabilit de titular;**

**f) pe parcursul derulării procedurii nu au fost formulate observaţii din partea publicului referitoare la realizarea proiectului;**

**II. Condiţiile de realizare a proiectului:**

- respectarea proiectului **” Realizare retea edilitara in localitatea Boteni si Criseni, Comuna Mociu-Retea de canalizare menajera” *în localitatea Boteni si Criseni , județul Cluj*,**  ce prevede:

* Reteaua de canalizare proiectata pentru localitatile Boteni si Criseni va fi pozitionata de-a lungul drumurilor acestor localitati , , vor exista subtraversari alre drumului judetean DJ150 , realizat prin foraj orizontal in tub de protectie OL 377x10 mm si subtraversari de vale realizare in foraj orizontal in tub de protectie OL 377x10 mm incastrat in masiv de beton 1x1 metri.
* Lungimea totala a retelei de canalizare - 11708 ml;
* camine de canalizare - 333 buc;
* statii de pompare apa uzata - 3 buc;
* Statie de epurare 500LE - 1 buc;
* Bransamente canalizare - 250 buc;
* Statiile de pompare vor fi tipul cu separare de solide si vor fi dotate cu pompe submersibile cu tocator, cu urmatoarele caracteristici:
* Statie de pompare Sp1 Q=15,84 m 3 /h si H= 6,30mCA
* Statie de pompare Sp2 Q=16,20 m 3 /h si H= 10,00mCA
* Statie de pompare Sp3 Q=15,12 m 3 /h si H=10,30Mca

Condiții de realizare:

- realizarea lucrărilor se va face cu luarea tuturor măsurilor tehnice şi manageriale pentru minimizarea emisiilor de pulberi;

- pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului, în vigoare:

* pentru amplasarea organizării de şantier, depozitarea materialelor de construcţie şi a deşeurilor rezultate din activităţile de construire se vor utiliza exclusiv terenurile stabilite în acest scop prin proiect, în limita terenului deţinut de titular, special amenajate, astfel încât să se asigure protecţia factorilor de mediu; se vor restrânge la minim suprafeţele ocupate temporar în timpul perioadei de construcţie
* în timpul lucrărilor se vor folosi utilaje performante care nu produc în timpul funcţionării pierderi de substanţe poluante ce pot afecta calitatea solului şi a apelor subterane şi care nu generează zgomot peste limitele admise
* montarea de panouri de protecţie şi semnalizarea corespunzătoare a lucrărilor pe durata realizării investiţiei, asigurându-se protecţia circulaţiei muncitorilor şi auto în zonă;

- organizarea activităţilor şi operaţiilor producătoare de zgomot în perioada zilei, cu evitarea cumulării emisiilor de zgomot;

- sunt interzise orice depozitări pe termen lung, de materiale pe zona de execuție;

- luarea tuturor măsurilor tehnice pentru reducerea riscurilor;

- conform Ordinului nr. 1798/2007, modificată cu Ord. nr. 1298/2011, titularul are obligaţia ca la finalizarea investiţiei şi înainte de punerea în funcţiune a obiectivului să solicite şi să obţină autorizaţia de mediu.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr.ing. GRIGORE CRĂCIUN**

**Şef serviciu AAA,**

**ing. Anca CÎMPEAN**

Întocmit: cons. Gabriela SĂVAN